paragraph_text: NHL Winter Classic 2010, zbog sponzora poznatiji kao Bridgestone NHL Winter Classic 2010, treći je po redu Winter Classic, odnosno utakmica u NHL-u koja se jednom godišnje, na Novu godinu, održava na otvorenom. Na poznatom stadionu Boston Red Soxa, Fenway Parku, pred 40 tisuća gledatelja snage su odmjerili Boston i Philadelphia. Hokejaši Boston Bruinsa pobijedili su u produžetku Philadelphia Flyerse 2:1. Boston je, postao prva momčad koja je proslavila domaću pobjedu u Winter Classicu.